โกร่งเผยตอบจดหมายโต้งภายใน11ก.พ.
“โกร่ง”เผยตอบจดหมายกลับไปถึง"กิตติรัตน์" ภายใน 11 ก.พ. แต่อุบรายละเอียดในจดหมาย
11 ก.พ. 2556

“โกร่ง”เผยตอบจดหมายกลับไปถึง"กิตติรัตน์" ภายใน 11 ก.พ. แต่อุบรายละเอียดในจดหมาย 
นายวีรพงษ์ รามางกูร ประธานคณะกรรมการธนาคารแห่งประเทศไทย(บอร์ด ธปท.) กล่าวว่า จะส่งหนังสือตอบกลับไปที่ นายกิตติรัตน์ ณ ระนอง รองนายกรัฐมนตรีและรมว.คลังในวันนี้ 
อย่างไรก็ตาม เมื่อผู้สื่อข่าวถามถึงรายละเอียดในจดหมายตอบกลับ นายวีรพงษ์ ไม่ได้ให้ความเห็นใดๆ โดยนายวีรพงษ์มีสีหน้าและท่าทีปกติ ไม่ได้มีท่าทางเคร่งเครียดแต่อย่างใด 
ก่อนหน้านี้ รมว.คลังได้ส่งหนังสือถึง นายวีรพง์ ในฐานะประธานบอร์ด ธปท. เพื่อให้บอร์ด ธปท.พิจารณาดูแลการทำหน้าที่ของธปท. ให้ดำเนินนโยบายการเงินในการดูแลผลกระทบทางเศรษฐกิจ จากการไหลเข้าของเงินทุนต่างชาติจนทำให้เงินบาทแข็งค่ากระทบผู้ส่งออก และให้ธปท.คำนึงถึงนโยบายของรัฐบาลให้มากขึ้น